PSขายทำลายสถิติไตรมาส1 บ้านชานเมืองดีฝ่าม็อบเลือด
&nbsp;
10 ส.ค. 2554

โพสต์ทูเดย์ — พฤกษาฯ ฝ่าม็อบเดือดฉลุย มั่นใจยอดขายไตรมาส 2 จะสูงกว่าไตรมาสแรกที่ทำได้ 8,587 ล้านบาท อานิสงส์บ้านชานเมืองทำให้สองเดือนแรกโกย 4,900 ล้านบาท หวังคอนโดดันทะลุ
นายทองมา วิจิตรพงศ์พันธุ์ ประธานกรรมการบริหารและกรรมการผู้จัดการ บริษัท พฤกษาเรียลเอสเตท (PS) เปิดเผยว่า แม้ว่าไตรมาส 2 ปีนี้จะมีการชุมนุมประท้วงในเขตกรุงเทพฯ และจลาจลเผาเมือง แต่ยอดขาย 2 เดือนแรกของไตรมาส 2 บริษัททำได้แล้วที่ 4,900 ล้านบาท ส่วนใหญ่มาจากยอดขายโครงการแถบชานเมือง
“ยอดขายเดือน พ.ค. สูงถึง 3,000 ล้านบาท สูงกว่าเดือน เม.ย. ที่อยู่เพียง 1,900 ล้านบาท และหวังว่าโครงการคอนโดมิเนียม The Seed Atom ซอยอารีย์ ที่จะเปิดขายในวันที่ 6 มิ.ย.นี้ จะดันยอดขายให้สูงกว่าไตรมาสแรกที่ทำได้ 8,587 ล้านบาท” นายทองมา กล่าว
ทั้งนี้ โครงการคอนโดมิเนียม The Seed Atom เลื่อนเปิดให้ลูกค้าชมโครงการตั้งแต่วันที่ 28 พ.ค.5 มิ.ย. ซึ่งมีผู้เข้าเยี่ยมชมโครงการเป็นจำนวนมาก คาดว่ายอดขายคงหมดเร็วหลังจากเลื่อนวันเปิดขายวันที่ 20 พ.ค. ที่ผ่านมา 
นายทองมา กล่าวว่า เชื่อว่าความต้องการคอนโดมิเนียมในกรุงเทพฯ ยังมีอยู่มาก แม้เกิดเหตุการณ์จลาจล แต่จะมีผลกระทบต่อการขายในช่วงวิกฤตเท่านั้น ทำให้ยอดขายคอนโดมิเนียมโดยภาพรวมปัจจุบันในตลาดคิดเป็นสัดส่วนถึง 50% ต่อยอดขายที่อยู่อาศัยทั้งหมดที่มีอยู่ในตลาดปีละ 7 หมื่นหน่วย
ดังนั้นบริษัทจึงยังยืนยันเป้าหมายยอดขายสิ้นปีนี้ที่ 2.9 หมื่นล้านบาท และรายได้ 2.4 หมื่นล้านบาท จากไตรมาสแรกที่มีรายได้ 6,655 ล้านบาทแล้ว
ปัจจุบันบริษัทมีรอบระยะเวลาก่อสร้างนับตั้งแต่ลูกค้าจองจนถึงวันโอนสำหรับโครงการแนวราบ บ้านเดี่ยว และทาวน์เฮาส์ เฉลี่ย 98 วัน คาดว่าสิ้นปีนี้จะลดลงเหลือ 80 วัน และมีเป้าหมายให้ได้ 60 วันในอนาคต
สำหรับการเสนอขายหุ้นกู้มูลค่า 2,500 ล้านบาท ระหว่างวันที่ 2123 มิ.ย.นี้ ได้อันดับเครดิต A เพื่อลงทุนขยายโรงงานพรีคาสต์ผลิตส่วนประกอบบ้านสำเร็จรูปและเป็นเงินทุนหมุนเวียน